କନକ ବ୍ୟୁରୋଃ ସୁପ୍ରିମକୋର୍ଟରେ ପହଂଚିଲା ବର୍ଷା ଅନୁଭବ ବିବାହ ବିଚ୍ଛେଦ ମାମଲା । ଦିଲ୍ଲୀ କୋର୍ଟରୁ କଟକ କୋର୍ଟକୁ ଛାଡପତ୍ର ମାମଲା ସ୍ଥାନାନ୍ତର ପାଇଁ ସୁପ୍ରିମକୋର୍ଟରେ ଆବେଦନ କରିଛନ୍ତି ବର୍ଷା ପ୍ରିୟ ଦର୍ଶିନୀ । ପଟିଆଲା ହାଉସକୋର୍ଟରେ ଛାଡପତ୍ର ଆବେଦନ କରିଛନ୍ତି କେନ୍ଦ୍ରାପଡା ସାଂସଦ । ସେହି ମାମଲାକୁ କଟକ ଫ୍ୟାମଲି କୋର୍ଟକୁ ସ୍ଥାନାନ୍ତର କରିବା ପାଇଁ ସୁପ୍ରିମକୋର୍ଟ ଯାଇଛନ୍ତି ବର୍ଷା ପ୍ରିୟଦର୍ଶିନୀ । ଅନ୍ୟପଟେ ସର୍ବୋଚ୍ଚ ନ୍ୟାୟଳୟରେ ଶୁଣାଣି ଆଗରୁ ମହକିଲଙ୍କ ପାଇଁ ଦୁଇ ଓକିଲଙ୍କ ମଧ୍ୟରେ କଥା କଟାକଟି ଦେଖିବାକୁ ମିଳିଛି ।
୨୦୧୪ରେ ପଡ଼ିଥିବା ସମ୍ପର୍କର ଡୋରୀ, ୨୦୨୦ ମସିହା ଆସିଲା ବେଳକୁ ହୁଗୁଳା ପଡ଼ିଯିବ, ହୁଏତ ଏହି କଥା କେହି କଳ୍ପନା ବି କରିନଥିବେ । ବର୍ଷା-ଅନୁଭବଙ୍କ ଦାମ୍ପତ୍ୟ ଜୀବନରେ ଉଠିଥିବ ଝଡ଼, ଧୀରେ ଧୀରେ ବ୍ୟାପକ ହେଉଛି ସିନା, ଶାନ୍ତ ପଡ଼ିବାର ନାଁ ନେଉନି । ଆଉ ଏହାରି ଭିତରେ ସୁପ୍ରିମକୋର୍ଟରେ ପହଂଚିଛନ୍ତି ଅଭିନେତ୍ରୀ ବର୍ଷା ପ୍ରିୟଦର୍ଶିନୀ ।
ତେବେ ଦେଖିବାର କଥା, ପଟିଆଲା ହାଉସକୋର୍ଟରେ ଅନୁଭବ ଦାଖଲ କରିବା ପିଟିସନ୍ ଏବଂ ମାମଲାକୁ କଟକ ସ୍ଥାନାନ୍ତର ପାଇଁ ବର୍ଷା, ସୁପ୍ରିକୋର୍ଟରେ କରିଥିବା ଆବେଦନ ଭିତରେ, ବର୍ଷା-ଅନୁଭବ ବିବାଦ ଆଗକୁ କେଉଁ ମୋଡ଼ ନେଉଛି?
